
	Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2022 M. BALANDŽIO 7 D. SPRENDIMO NR. T-130 „DĖL VAŽIAVIMO VIETINIO (MIESTO) REGULIARAUS SUSISIEKIMO AUTOBUSŲ MARŠRUTAIS ŠIAULIŲ MIESTO SAVIVALDYBĖJE LENGVATOS KARO PABĖGĖLIAMS IŠ UKRAINOS“ PAKEITIMO

2024 m.                                      d. Nr.
Šiauliai


Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29 punktu, Lietuvos Respublikos kelių transporto kodekso 16 straipsnio 2 dalimi ir Lietuvos Respublikos transporto lengvatų įstatymo 5 straipsnio 8 dalimi, siekdama suteikti pagalbą asmenims, pasitraukusiems iš Ukrainos dėl Rusijos Federacijos karinių veiksmų ir gyvenantiems Šiaulių miesto savivaldybėje (toliau – karo pabėgėliai), Šiaulių miesto savivaldybės taryba nusprendžia:
Pakeisti Šiaulių miesto savivaldybės tarybos 2022 m. balandžio 7 d. sprendimą Nr. T-130 „Dėl važiavimo vietinio (miesto) reguliaraus susisiekimo autobusų maršrutais Šiaulių miesto savivaldybėje lengvatos karo pabėgėliams iš Ukrainos“:
.	Pakeisti preambulę ir ją išdėstyti taip:
„Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 29 punktu, Lietuvos Respublikos kelių transporto kodekso 16 straipsnio 2 dalimi ir Lietuvos Respublikos transporto lengvatų įstatymo 5 straipsnio 8 dalimi, siekdama suteikti pagalbą asmenims, pasitraukusiems iš Ukrainos dėl Rusijos Federacijos karinių veiksmų ir gyvenantiems Šiaulių miesto savivaldybėje (toliau – karo pabėgėliai), Šiaulių miesto savivaldybės taryba nusprendžia:“.
.	Pakeisti 7 punktą ir jį išdėstyti taip:
„. Vežėjui išlaidos kompensuojamos pagal faktinį karo pabėgėlių kelionių skaičių, bet suma negali viršyti daugiau kaip 44 (keturiasdešimt keturių) važiavimų per vieną mėnesį miesto autobusais kainos, apytiksliai atitinkančios vieno kalendorinio mėnesio terminuoto elektroninio bilieto kainą. Už vieną keleivio (karo pabėgėlio) važiavimą vežėjui mokama nustatyta vieno vienkartinio bilieto, įsigyjamo Šiaulių miesto savivaldybės prekybos vietose, kaina, vadovaujantis galiojančiu Šiaulių miesto savivaldybės tarybos sprendimu dėl keleivių vežimo vietinio (miesto) reguliaraus susisiekimo autobusų maršrutais Šiaulių miesto savivaldybėje kainų nustatymo.“
.	Nustatyti, kad šis sprendimas įsigalioja 2025 m. sausio 1 d.


Savivaldybės meras



